मोदी ने कहा कि मुंबई-अहमदाबाद हाई स्पीड रेल कॉरिडोर का निर्माण सरकार द्वारा संचालित जापान इंटरनैशनल को-ऑपरेशन एजेंसी द्वारा किया जाएगा। उन्होंने कहा कि इससे गुजरात में रोजगार की खूब संभावनाएं पैदा होंगी। मोदी ने रैली में पहुंचे लोगों से कहा, ‘आप खुद सोचिए कि इस निर्माण कार्य के लिए सीमेंट, लोहा और मजदूर कहां से आएंगे। क्या ये भारत से नहीं आएंगे, क्या जापान इन्हें नहीं खरीदेगा? मोदी ने इसके जरिए भरूच के लोगों को वादा किया कि इस निर्माण कार्य के जरिए बड़े पैमाने पर यहां के लोगों को रोजगार मुहैया होने वाला है।